laion/Wikipedia-Exotic huggingface dataset:
דייוויד א. גרגורי

דייוויד א. גרגורי (באנגלית: David A. Gregory; נולד ב-19 באוגוסט 1985) הוא שחקן אמריקאי. גרגורי נולד בפיירבנקס כאמצעי מבין שלושה בנים, הוא התחנך תקופה בחינוך ביתי, לאחר סיום התיכון לקח חלק ב-"Interlochen Arts Camp", מחנה קיץ במישיגן בו משתתפים אמנים מרחבי העולם. ב-2008 סיים תואר באוניברסיטת בולדווין וואלאס באוהיו. ב-2005 החל להופיע בתיאטרון כשגילם את ריף במחזה סיפור הפרברים. מ-2009 ועד 2012 שיחק באופרת הסבון ABC של "One Life to Live". ב-2008 שיחק בפרק של חוק וסדר. ב-2010 שיחק שחקן בייסבול בסרט איך אתם יודעים. ב-2012 הופיע בסדרה אחת שיודעת. ב-2014 גילם רקדן בלט בפרק של אלמנטרי. ב-2015 כתב והפיק את הדרמה "Powder Burns" שיצאה ב-iTunes. ב-2017 הופיע בסדרה הטובות לקרב ובסרט Angel of Anywhere. ב-2019 שיחק בשני פרקים של סדרת הטלוויזיה של נטפליקס, "רעבים". מדיה וקבצים בנושא דייוויד א. גרגורי בוויקישיתוף אתר האינטרנט הרשמי של דייוויד א. גרגורי דייוויד א. גרגורי, ברשת החברתית אקס (טוויטר) דייוויד א. גרגורי, במסד הנתונים הקולנועיים IMDb (באנגלית) ICYMI David Gregory Interview, Soap Opera Digest, ‏1 במרץ 2017 (באנגלית) David Gregory To GOSSIP GIRL, Soap Opera Digest, ‏2012-02-06 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד א. גרגורי".
הרביעייה המוסקבאית

"הרביעייה המוסקבאית" או "הרביעייה השלטת" (בהונגרית: A Négyesfogat שמילולית פירושו כרכרה רתומה לרביעיית סוסים) הייתה כינוי לרבעיית המנהיגים הראשיים המפורסמת של הונגריה בתחילת דרכה כנשלטת על ידי המפלגה הקומוניסטית ההונגרית ששינתה את שמה למפלגת העובדים ההונגרית לאחר האיחוד שלה עם המפלגה הסוציאל-דמוקרטית בשנת 1948. כול ארבעת המנהיגים הראשיים היו יהודים-הונגרים ולפי חשיבותם וכוחם בסדר יורד: מתיאש ראקושי (מתתיהו רוזנפלד), המזכ"ל של המפלגה וראש הממשלה. ארנה גרה (ארנה זינגר) הסגן של ראקושי לכלכלה, שר האוצר. מיהאי פרקש (הרמן לוי) הסגן המארגן, ראש המשטרה והצבא ההונגרי, שר ההגנה. יוז'ף רוואי (יוז'ף לדרר) הסגן האידאולוג הראשי. שר החינוך. העורך הראשי של עיתון המפלגה "העם החופשי" (Szabad Nép). היה איש בכיר נוסף לארבעת הנ"ל, חמישי, יהודי אף הוא שהיה גם החמישי בחשיבותו ומעט סמוי מטבע עיסוקו:. 5. גאבור פטר (בנימין אייזנברגר), ראש המשטרה החשאית ההונגרית (ÁVO, ואחר כך ÁVH) בין השנים 1945 לבין 1952. כול החמישייה היו "מוסקבאים", כלומר כאלה שברחו לברית המועצות מהונגריה וחיו שם שנים רבות בין שתי מלחמות העולם, בטרם חזרו להונגריה בסוף שנת 1944. היו מוסקבאים רבים נוספים, כגון: אימרה נוג', שהפך לראש ממשלת במרד ההונגרי של שנת 1956, ג'רג' לוקאץ', האסתטיקן והפילוסוף הגדול ביותר באותה תקופה, שר התרבות בממשלתו של נוג' ודיולה האי, הסופר והדמות מרכזית בייסוד אגודת הסופרים ההונגרית (החדשה) במשטר הקומוניסטי. מהגרים היו בהיסטוריה של כל אומה, חלקם חזרו למולדתם כשכבר יכלו, לתקופה קצרה או ארוכה יותר, לכן המוסקבאים לא היו שונים מהבחינה הזאת, אך הם היו שונים מכל בחינה אחרת. תפקידם החברתי - ייעודם - ומשימתם היו אופייניים. המוסקבאי חזר עם משימה נחרצת ונחושה ולא רק כדי לחזור למולדתו. הוא לא היה סוכן בתשלום, מרגל או כסוכן של מעצמה זרה (ברית המועצות) אלא פטריוט שרצה לבנות עתיד יותר לעמו. אמינות הייתה תנאי ראשוני למנדט החשוב והסודי שניתן למי שחזר ממוסקבה, והם אכן היו בדרך כלל אנשים אמינים. המנהיגים הקומוניסטיים של הונגריה 1956-1945 הרביעייה המוסקבאית(הקישור אינו פעיל) תקופת ראקושי 1956-1948 האם אישטוואן צ'ורקה היה אנטישמי או רק האיר את העובדות ההיסטוריות שאכן, במקרה של היהדות, יש תחושה חזקה של שייכות למוצאו של האדם, השזורה בפוליטיקה, בכלכלה, בתרבות? מצגת על יוז'ף רוואי מעורבות יהודית בקומוניזם ההונגרי, באנטי-סטליניזם, ובמרד ההונגרי בשנת 1956 הרביעייה השלטת. מנהיגי הונגריה בתחילת שנות ה-50 של המאה ה-20 מדמוקרטיה לדיקטטורה 1949-1945 עידן ראקושי 1956-1949 מתיאש ראקושי, בית התפוצות (באנגלית) הקומוניסטים ההונגרים ממוסקבה
המקוללים

המקוללים היא מיני סדרה מוקומנטרית ישראלית בת 5 פרקים, שיצרו חגי לוי ולירן עצמור, והוקרנה בערוץ 8 בשנת 2014. כל פרק בסדרה מציג את סיפור חייו של אישיות בולטת בתרבות הישראלית: פנחס שדה, יונה וולך, משה קרוי ואביבה אורי. הפרק החמישי והאחרון הוא אפילוג, המציג את חגי לוי וחושף את שלוש שנות עבודתו על הסדרה בדיאלוג עם בנו. פרקי הסדרה מצולמים ומבוימים באופן היוצר בצופה תחושה שזהו סרט דוקומנטרי המשתמש בחומרים מצולמים ישנים שנמצאו. אחד האמצעים לכך הוא השימוש במצלמת סופר 8. אמצעים אחרים הם שיחזורים מוקפדים של חומרים כמו צילומים של מושאי הסדרה ושילובם בתוך הסרט (למשל הצילום של יונה וולך בכתב העת מוניטין, שצילם מיכה קירשנר). כמו כן יש שימוש במשפטים שגיבורי הסדרה אכן אמרו, למשל בראיונות שנתנו לתקשורת. הסדרה מציגה כביכול את חגי לוי בצעירותו כשהוא נפגש עם האמנים שהעריץ. רק בפרק האחרון מתגלה שכל הסדרה מבוימת. יהודה אלמגור בתפקיד פנחס שדה נטע שפיגלמן בתפקיד יונה וולך איתי ברנע בתפקיד משה קרוי חוה אורטמן בתפקיד אביבה אורי חגי לוי בתפקידו עצמו עמנואל יצחק לוי בתפקיד עצמו (בנו של חגי) המקוללים באתר IMDb (באנגלית) ביקורות שרי שביט, "המקוללים": כישרון הוא הקללה הטובה ביותר, באתר ynet, 13 בינואר 2014 לילך וולך‏, "המקוללים": ז'אנר חדש ופורץ דרך של דוקומנטרי בדיוני, באתר וואלה, 13 בינואר 2014 מורן שריר, "המקוללים": לא סדרה תיעודית, אלא מוזיאון שעווה מדבר, באתר הארץ, 14 בינואר 2014 המקוללים, באתר "דוקאביב גליל"
אונקיה

אוּנְקִיָּה (באנגלית: Ounce) היא השם של מספר יחידות למדידת מסה, משקל, ונפח של נוזל. מקורה של יחידת המדידה ברומא העתיקה, והיא שימשה כאחת מיחידות המשקל העיקריות באירופה במהלך ימי הביניים. כיום נעשה שימוש ביחידת מידה זו בעיקר בארצות הברית. אחת מסוגי האונקייה הנפוצות ביותר היא אונקיית נוזל (fluid ounce), אשר נמצאת בעיקר בשימוש במטבח האמריקני. אונקיית נוזל שווה כ-29.574 מיליליטר. ליברה ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
סנאי ניגר

סנאי ניגר או סנאי שועלי (שם מדעי: Sciurus niger) הוא מין של סנאי ממשפחת הסנאיים החי ביערות ממוזגים לאורך מזרח ארצות הברית ודרום-מזרח קנדה וכן בקצה הצפוני של מקסיקו, אם כי הוא מצוי גם בחלק קטן ממערב אמריקה. הוא הגדול שבסנאים של אמריקה הצפונית. קל לבלבל בין מין זה לסנאים דומים כמו סנאי אדום אמריקני או סנאי אפור. סנאי זה מגיע לאורך 45–70 ס"מ, בעל זנב באורך 20–33 ס"מ ומשקלו מגיע ל-500 עד 1,000 גרם בממוצע. אין הבדלי גדלים בין הזכרים לנקבות, אך הפרטים המערביים נוטים להיות קטנים יותר. סנאי זה בעל גוונים כתומים וחומים בהירים, מעט אפורים לאורך הפרווה והוא בעל זנב שעיר וארוך כמו של שועל. החלק התחתון של הגוף כתום והפנים כתומות עם שפתיים אפורות ואף ועיניים שחורים. לעיתים נולדים סנאים שחורים לגמרי (אנ') או לבקנים. הסנאי הוא שוכן עצים אך לעיתים הוא יורד אל הקרקע, באזורים בהם מצויים פחות טורפים. בדרך כלל הוא חי ביערות של מיני עצים גדולים ורחבים כמו אלון, אורן, פקאן, היקורי ואגוז מלך, שאת אגוזיהם הוא אוכל. הסנאי הצליח להגיע למדינות המישורים הגדולים כמו קנזס, בעיקר בזכות נטיעות של עצי צפצפה לאורכם. הסנאי ניזון ממגוון מזונות מהחי ומהצומח, בין השאר מאגוזים, ניצנים, פקעות, פירות, פירות יער, נבטים, פטריות, חרקים, ביצים וציפורים קטנות. הוא ניזון גם מגידולים חקלאיים כמו תירס וממייפל. לרוב הסנאים הם פעילי יום והם לא טריטוריאליים, המאפשרים לסנאים שונים לבקר במאורתם שבעצים, בה הם ישנים בחורף. מדיה וקבצים בנושא סנאי ניגר בוויקישיתוף סנאי ניגר, באתר ITIS (באנגלית) סנאי ניגר, באתר NCBI (באנגלית) סנאי ניגר, באתר Animal Diversity Web (באנגלית) סנאי ניגר, באתר האנציקלופדיה של החיים (באנגלית) סנאי ניגר, באתר GBIF (באנגלית) סנאי ניגר באתר הרשימה האדומה של IUCN
סוסליק יפה סטורטוס

סוסליק יפה סטורטוס (שם מדעי: Callospermophilus saturatus) הוא מין של מכרסם ממשפחת הסנאיים ומתת-משפחת סנאיי הקרקע. מין זה חי ברכס קסקייד בקולומביה הבריטית, קנדה ובמדינת וושינגטון בארצות הברית. סנאי זה הוא אחד משלושה סנאים מהסוג סנאי יפה (מילולית: "kallos" - יפה, "Spermophilus" - סוסליק). בעבר שלושתם השתייכו לסוג סוסליק. הסוסליק הוא יונק קטן באורך 286–312 בנקבות ו-287–315 בזכרים. המשקל הממוצע הוא 200–350 גרם. הסוסליק בעל מראה של טמיאס עם פרווה אפורה, צידיים בעלי פס לבן ותחתיו פס שחור והבטן והחלק התחתון של הגוף אדמדם. הזנב קצר ואפור-לבן, והרגליים קצרות. בדומה לטמיאס, סנאי זה יכול לאגור מזון רב בלחייו. תפוצת הסנאי היא מנהר קולומביה שבקנדה ודרומה עד לנהר סימילקמין (אנ') בוושינגטון. הוא חי במדרונות הרים וביערות ממוזגים והוא ישן שנת חורף. הסנאי חי על הקרקע ובין הסלעים, בהם הוא מחפש מזון של זרעים, גרגרים, פירות יער ולעיתים גם יצורים קטנים. סנאים אלה ממליטים 3–5 גורים בכל המלטה, ומטפלים בהם עד הבגרות. מדיה וקבצים בנושא סוסליק יפה סטורטוס בוויקישיתוף סוסליק יפה סטורטוס, באתר ITIS (באנגלית) סוסליק יפה סטורטוס, באתר NCBI (באנגלית) סוסליק יפה סטורטוס, באתר GBIF (באנגלית) סוסליק יפה סטורטוס באתר הרשימה האדומה של IUCN
אוהרסקי ברוד

אוהרסקי ברוד (בצ'כית: Uherský Brod; בגרמנית: Ungarisch Brod, אונגריש ברוד; בהונגרית: Magyarbród, מגיארברוד) היא עיירה המונה כ-16,500 תושבים במחוז זלין בצ'כיה. היישוב שוכן 300 ק"מ דרומית-מזרחית לפראג, בדרום-מזרח מוראביה, בהרי ויזוביצה (Vizovická vrchovina) וסמוך להרי הקרפטים הלבנים (Bílé Karpaty). השם "אוהרסקי ברוד" הוא וריאציה בצ'כית על "המעברה ההונגרית". בשם "ברוד" או "נה ברודיה" (=[על] המעברה) מופיע במקורות מהמאה העשירית. בשנת 1272 קיבלה מעמד "עיר מלך" מהמלך פז'מיסל אוטקאר השני (אנ'). במאה ה-16 פרחה העיירה תחת שלטונו של יאן מקונוביץ (Jan z Kunovic). בית העירייה ובית האצילים נבנו בתקופה זו. בראשית המאה ה-17 תקפו ההונגרים את העיירה בסדרת פלישות. מאוחר יותר החלו לצמוח בעיירה קהילה גרמנית וקהילה יהודית ובמאה ה-19 העיירה עברה פיתוח תעשייתי, אך הצליחה לשמור על אופייה הכפרי. מלחמת העולם השנייה הביאה לפלישה נוספת ולפיתוח תעשיות צבאיות בשירות גרמניה הנאצית ששלטה באזור. צ'סקה זברויובקה, יצרנית כלי נשק, מילאה תפקיד מוביל בתעשייה האזורית. ב-24 בפברואר 2015 אירע ירי במסעדה באוהרסקי ברוד. תשעה בני אדם נהרגו, כולל היורה, מקומי בן 63. אישה נוספת נפצעה קשה אך שרדה. שר הפנים הצ'כי, מילאן חובאנץ (אנ'), הצהיר כי "על פי הידוע לא מדובר בפיגוע". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-22 ביולי 2011 הפכו אלמונים שמונה מצבות בבית הקברות היהודי במה שנראה כמעשה אנטישמי. בתקופת מלחמת העולם השנייה אבדה הקהילה היהודית בעיירה. התזכורת הבולטת לקהילה זו היא בית הקברות היהודי בעיירה. קרוב לאוהרסקי ברוד נמצא אזור הגנת הטבע הרי הקרפטים הלבנים ונתיבי האופניים הטרנס-קרפטיים, המהווים אטרקציה תיירותית. בעיירה פועלת מבשלת בירה מקומית המספקת משקאות בעיקר באזור. על גבעה מעל לעיירה נמצא מצפה כוכבים שהוקם בשנת 1961, מצפה שמומן ונבנה על ידי תושבי העיירה. המצפה תכנן פלנטריום גדול שיעזור בפעילותו החינוכית. אוהרסקי ברוד היא מקום הולדתו האפשרי של יוחנן עמוס קומניוס, או - בסבירות גבוהה יותר - מקום בו התגורר תקופת-מה. בעיירה פועל מוזיאון ובית ספר הנושא את שמו של קומניוס. הקשר לקומניוס היה הסיבה לכריתת ברית ערים תאומות בין אוהרסקי ברוד לבין העיר נארדן(אנ') בהולנד, שם קבור קומניוס. מועדון כדורגל מקומי, ČSK Uherský Brod, משחק בליגת הכדורגל מורביה – שלזיה (השלישית בליגות הכדורגל בצ'כיה). לאוהרסקי ברוד ברית ערים תאומות עם: הולנד נארדן (אנ'), הולנד פורטוגל אורם (אנ'), פורטוגל סלובקיה נובה מסטו נד ואהום (אנ'), סלובקיה פולין גיירלטוביצה (אנ'), פולין מדיה וקבצים בנושא אוהרסקי ברוד בוויקישיתוף אתר האינטרנט הרשמי של אוהרסקי ברוד האתר הרשמי של אוהרסקי ברוד (בצ'כית) מצפה כוכבים אסטרונומי (בצ'כית) בית ספר דקדוק על שם קומניוס (בצ'כית) אתר על ערים צ'כיות (באנגלית) "אוהרסקי ברוד", באתר JewishGen (באנגלית) קהילת יהודי אוהרסקי ברוד באתר בית התפוצות על יהודי אוהרסקי ברוד, באתר יד ושם אורסקי ברוד (צ'כיה), דף שער בספרייה הלאומית At least 8 dead as gunman opens fire in Czech restaurant - Toronto Star, Associated Press, 2015-02-24 "Cemetery vandalized". Coordination Forum for Countering AntisemitismCFCA. 22 ביולי 2011. נבדק ב-15 בספטמבר 2012. {{cite web}}: (עזרה) "Partnerská města" (בצ׳כית). Město Uherský Brod. נבדק ב-2019-08-24.
פרסי גילדת מפיקי ובמאי הטלוויזיה 1955

פרסי גילדת מפיקי ובמאי הטלוויזיה 1955 הוענקו ב"נשף הטלוויזיה" שנערך במלון סבוי שבלונדון. אלה היו הפרסים הראשונים לטלוויזיה שהוענקו בממלכה המאוחדת. אחרי איחוד הגילדה עם האקדמיה הבריטית לקולנוע, כונה הטקס פרסי האקדמיה הבריטית לטלוויזיה. שחקן פול רוג'רס שחקנית גוג'י וית'רס עיצוב מייקל ייטס אישיות סר מורטימר וילר הפקה כריסטיאן סמפסון כתיבה איאן מקורמק פרס הכותבים איאן מקורמק פרס באפט"א לטלוויזיה "BAFTA Awards Television, Actor in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Actress in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Designer in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Personality in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Production in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Writer in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה) "BAFTA Awards, Television Writers Award in 1955". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה)
לפני שייגמר

"לפני שייגמר" הוא סינגל שהוקלט על ידי הזמר-יוצר הישראלי עידן רייכל. השיר יצא לאור ב-23 בנובמבר 2015 כסינגל השני מתוך אלבום הסולו הראשון שלו, היד החמה, על ידי חברת התקליטים הליקון. עם יציאתו נכנס השיר אל המקומות הראשונים במצעדים השבועיים של מדיה פורסט, גלגלצ, רשת ג' ורדיו אמצע הדרך. כמו כן, זכה במקום השמיני במצעד הפזמונים השנתי של רשת ג' ובמקום ה-12 במצעד הפזמונים השנתי של גלגלצ. במצעד שירי עידן רייכל שנערך על ידי ynet הגיע השיר אל המקום העשירי. השיר נכתב, הולחן והופק על ידי עידן רייכל. השיר הוא בסגנון פופ רוק שדומה לשירים אחרים של רייכל. יוסי חרסונסקי העניק לשיר ביקורת חיובית ונתן לו ארבעה כוכבי זהב מתוך חמישה. טרם פורסם ווידאו קליפ מלא לשיר, העלה רייכל לערוץ היוטיוב שלו את האודיו של השיר, אשר מציג בתוכו את עטיפת הסינגל ואת מילות השיר. נכון לאוגוסט 2024, מונה הצפיות של הקליפ עומד על כ־36.6 מיליון צפיות. לדף השיר באתר הספרייה הלאומית niv the tool, המצעד השבועי של מדיה פורסט, 2015, שבוע 50, באתר mediaforest-group המצעד השבועי, 17 בדצמבר 2015, באתר גלגלצ המצעד השנתי הישראלי תשע"ו, באתר glz.co.il אתם בחרתם: "ממעמקים" הוא הלהיט הגדול ביותר של עידן רייכל, באתר ynet, 12 במאי 2016 לפני שייגמר, באתר יוסמיוסיק, ‏2015-11-24 Idan Raichel - Lifney She'Yigamer (Before It Ends) - עידן רייכל - לפני שייגמר, נבדק ב-2019-11-10
אלכסנדר גודונוב

אלכסנדר בוריסוביץ' גודונוב (ברוסית: Александр Борисович Годунов; ‏28 בנובמבר 1949 – 18 במאי 1995) היה רקדן בלט ושחקן שעריקתו מברית המועצות גרמה לתקרית דיפלומטית בינה לבין ארצות הברית. גודונוב נולד באי סחלין. כאשר היה בן 3 הוריו התגרשו והוא עבר עם אמו לריגה. בריגה הוא למד ריקוד בבית הספר לרקדני בלט המקומי. גודונוב הצטרף לתיאטרון בולשוי ב-1971 ובמשך השנים הפך לרקדן ראשי. ב-23 באוגוסט 1979, בעת שהופיע עם התיאטרון בניו יורק, יצר גודונוב קשר עם הרשויות האמריקאיות וביקש מקלט מדיני. בתגובה להיעלמותו, ניסה הק.ג.ב. להטיס את אשתו, ליודמילה ולסובה, למוסקבה. מחלקת המדינה הצליחה לעצור את הטיסה לפני ההמראה, ובדקה אם ולסובה התכוונה לעזוב מרצונה. אחרי שלושה ימים, בהם התערבו גם הנשיא ג'ימי קרטר ושליט ברית המועצות ליאוניד ברז'נייב בפרשה, ניתן אישור המראה למטוס וולסובה שבה למשפחתה. במשך שנה ניסה גודונוב להשיב אותה אליו, אולם ללא הועיל. השניים, שכונו "רומיאו ויוליה של המלחמה הקרה", התגרשו לבסוף ב-1982. גודונוב רקד בתיאטרון הבלט האמריקאי עד 1982, אז עזב בעקבות חילוקי דעות עם ידידו הוותיק ומנהל הלהקה, מיכאיל ברישניקוב. הוא הקים להקה משלו ויצא איתה לסיבוב הופעות קצר, ולאחר מכן עבר לשחק בסרטי קולנוע בהוליווד. תפקידו המפורסם ביותר הוא קארל, הטרוריסט האכזרי בסרט מת לחיות. גודונוב ניהל מערכת יחסים ממושכת עם השחקנית ז'קלין ביסט, אשר הסתיימה ב-1988. ב-1995, כשהיה בן 45, מת גודונוב בוסט הוליווד (אנ'), קליפורניה. הסברה היא כי מותו נגרם מאלכוהוליזם וסיבוכים של דלקת כבד. אפרו פוזר באוקיינוס השקט. על לוח זיכרון שהוצב לזכרו נכתב "עתידו נותר בעבר". אלכסנדר גודונוב, במסד הנתונים הקולנועיים IMDb (באנגלית) אלכסנדר גודונוב, באתר AllMovie (באנגלית) אלכסנדר גודונוב, באתר Rotten Tomatoes (באנגלית) אלכסנדר גודונוב, במסד הנתונים הקולנועיים KinoPoisk (ברוסית) אלכסנדר גודונוב, באתר "Find a Grave" (באנגלית) Debra Craine, Judith Mackrell, Godunov, Alexander, The Oxford Dictionary of Dance, Oxford University Press, 2010, עמ' 192, ISBN 978-0-19-956344-9. (באנגלית)
יחסי מונגוליה–שווייץ

יחסי מונגוליה–שווייץ הם היחסים הדיפלומטיים הרשמיים שבין מדינת מונגוליה לבין הקונפדרציה השווייצרית. בין מדינת מונגוליה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין מדינת מונגוליה לבין הקונפדרציה השווייצרית הם יחסים ידידותיים וחמים שמתבססים על סיוע הומניטרי של שווייץ למונגוליה ועל שיתוף פעולה גואה בין שתי המדינות במגוון תחומים. הקשרים שבין שווייץ למונגוליה החלו בהיווצרותם בחצי השני של שנות החמישים של המאה העשרים, כאשר החברות השווייצריות הראשונות החלו לפעול במונגוליה וכוננו יחסי מסחר בין שתי המדינות. שווייץ הייתה שותפת המסחר הלא-סוציאליסטית הראשונה של מונגוליה. שווייץ הכירה ברפובליקה העממית של מונגוליה באופן רשמי ב-20 במאי 1964 וכוננה עמה יחסים דיפלומטיים רשמיים באותה השנה. למרות זאת, היחסים שבין שווייץ למונגוליה נשארו יחסים צנועים עד לסוף העידן הסוציאליסטי (שנות התשעים של המאה העשרים). ב-2014 חגגו שתי המדינות חמישים שנים של יחסים דיפלומטיים רשמיים ועשר שנים של שיתוף פעולה בפיתוח מונגוליה. אף על פי שבשנת 1990 הפכה כלכלת מונגוליה מכלכלה סוציאליסטית לכלכלת שוק חופשי, הסחר בינה לבין שווייץ נשאר צנוע ומוגבל. מאז 2009, הסחר שבין שתי המדינות מראה צמיחה מתונה מדי שנה. שווייץ מייצאת למונגוליה את המוצרים האופייניים לכלכלתה; מוצרי פרמצבטיקה, שעונים וכו'. מונגוליה מייצאת לשווייץ בעיקר יסודות מתכתיים. מונגוליה הופכת בהדרגה לייצואנית של זהב ואורניום והיא משקיעה כספים רבים בפרויקטים של כרייה. מונגוליה אינה מיוצגת בשווייץ בדרג השגרירות. מונגוליה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה ובציריך. שווייץ אינה מיוצגת במונגוליה, הן בדרג השגרירות והן בדרג הקונסולרי. שווייץ מיוצגת במונגוליה באמצעות משרד ייצוגי שהיא מחזיקה באולן בטור, בירת המדינה. Bilateral relations Switzerland–Mongolia, אתר משרד החוץ של שווייץ CONSULATE GENERAL OF MONGOLIA IN GENEVA, SWITZERLAND CONSULATE OF MONGOLIA IN ZURICH, SWITZERLAND REPRESENTATIVE OFFICE OF SWITZERLAND IN ULAANBAATAR, MONGOLIA
היידמקים

הַיְידָמָקים או גַיְידָמָקים (ברוסית ובאוקראינית: Гайдамаки; בפולנית: Hajdamacy'; מטורקית: היידמאק - שודד, גוזל בהמות) הוא שמה של תנועת קוזאקים אוקראינית, שכוונה כנגד השלטון הפולני במאה ה-18. בתנועה השתתפו איכרים וצמיתים שברחו מאדוניהם, עניי הערים, אצילי אוקראינה שירדו מגדולתם והמעמדות הנמוכים של הכנסייה האורתודוקסית. בסך הכל, התרחשו שלוש מרידות של קוזאקים אשר נקראו בשם זה: ב-1734 - בזמן מלחמת הירושה הפולנית בין סטניסלאב לשצ'ינסקי ואוגוסט השלישי; ב-1750 - במרד זה סבלו מאוד הקהילות היהודיות בוויניצה ובוולודרקה; וב-1768, שנקראה בשם קוליבשצ'ינה. בראש ההתנגדות האחרונה עמדו מקסים ז'לזניאק ואיוואן גונטה. ההיידמקים טבחו רבות ביהודים בחבל ברסלב ולפי הכרוניקות, מספר הנרצחים עמד על עשרות אלפים. הטבח המפורסם ביותר הוא טבח אומן ב-1768, בו נטבחו אלפי יהודים. המרד דוכא על ידי הצבא הרוסי והפולני. בניגוד לתודעה היהודית, התודעה האוקראינית רואה בהיידמקים גיבורים לאומיים שהביאו לשחרור אוקראינה מהעול הפולני. המשורר האוקראיני טאראס שבצ'נקו חיבר ב-1841 פואמה בשם "היידאמקי", המנציח את התנועה. מאותו שורש ממנו נגזרה המילה היידמקים נולד גם המושג היידוק ששימש לתיאור שודדים שפעלו בחלק מהשטחים באירופה שנשלטו על יד האימפריה העות'מאנית. גזירות ת"ח ת"ט קינת אומן מרד חמלניצקי היידוק קוזאקים מדיה וקבצים בנושא היידמקים בוויקישיתוף היידמקים, דף שער בספרייה הלאומית ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דיסלוטוזאורוס

דיסלוטוזאורוס (שם מדעי: Dysalotosaurus; משמעות השם: "לטאה בלתי נתפסת") הוא סוג של דינוזאור צמחוני שחי ביורה העליון לפני 151–152 מיליון שנה בקירוב. המאובנים שלו התגלו בתצורות טנדגורו (אנ'), טנזניה. הסוג כלל מין בודד - Dysalotosaurus lettowvorbecki. דינוזאור זה היה קרובו של הדריוזאורוס מאמריקה הצפונית, כשמספר חוקרים סברו שמדובר באותו סוג דינוזאור. החוקר גרגורי ס. פאול העריך שהוא הגיע לאורך 2.5 מטר ולמשקל 80 ק"ג. הוא היה בעל זנב ארוך ורגליים אחוריות ארוכות שיכלו לנוע במהירות, כדי לברוח מטורפים. דינוזאור זה הגיע לבגרות בגיל צעיר יחסית (בערך 10 שנים) ובמבנהו דמה למין קנגורו גדול, בייחוד במבנה הזנב. חלק מהמאובנים של הדינוזאור חשפו שחיקה, כתוצאה ממחלת פאג'ט של העצם, הגילוי הראשון של מחלה זו אצל דינוזאורים. מדיה וקבצים בנושא דיסלוטוזאורוס בוויקישיתוף דיסלוטוזאורוס, באתר האנציקלופדיה של החיים (באנגלית) דיסלוטוזאורוס, באתר GBIF (באנגלית)
כפר דניאל

כְּפַר דָּנִיֵּאל הוא מושב שיתופי הנמצא בשפלה, בתחומי המועצה האזורית חבל מודיעין. המושב הוקם ב-9 באוקטובר 1949, ומשתייך כיום לאיחוד הקבוצות והקיבוצים. המושב נמצא כ-4 קילומטרים מדרום-מזרח לעיר לוד בתוך יער בן שמן. ממזרח לכפר דניאל נמצא המושב גמזו. ממערב לכפר דניאל נמצא הקטע המשותף של כביש 1 וכביש 6 וכן מחלף דניאל. צפונית לכפר דניאל נמצא פארק הקופים. כפר דניאל נקרא על שם דניאל פריש שהיה נשיא ארגון ציוני אמריקה ונפטר בשנה בה המושב נוסד. נכדו הוא פרופסור הלל פריש. תחילה נקרא המושב בֵּית חֵבֶר על שם הארגון שבו היו חברים מייסדיו. נוסד על ידי אנשי המח"ל מארצות דוברות אנגלית. המושב כפר דניאל הוקם באדמות הכפר הנטוש דאניאל (בערבית: دانيال). במסגד של הכפר היה קבר המיוחס לנביא דן. השומרונים הכירו את המקום כקברו של דן בן יעקב. הכפר נמצא בתחום הנחלה של שבט דן. התושבים המוסלמים של הכפר הערבי נמלטו ונטשו את המקום במלחמת העצמאות לאחר שהעיר לוד הקרובה נכבשה על ידי צה"ל. שטח המושב הוא כ-2,900 דונם ובשנות ה-80 של המאה ה-20 גרו בו כ-200 נפש. המושב מתבסס על גידולי שדה, מטעים, לול ורפת. לפי נתוני הלמ"ס לסוף 2021 אוכלוסיית המושב מנתה כ- 683 תושבים, חלקם מתפרנס מחקלאות וחלקם בעלי מקצועות חופשיים. בשנת 1995 הוחל במקום בהליכי הפרטה וייחוס הבתים במושב השיתופי לתושבים המתגוררים בהם. בשנת 2005 החל במקום פרויקט הרחבה של כפר דניאל ובו 91 משפחות. במושב היה נמצא בעבר מפעל "הצורפים" למוצרי יודאיקה, בשנים האחרונות הייצור הועבר למפעל בטורקיה ונשארו באזור המשרדים וחנות המפעל. משנת 2023 פתוחים במתחם "הצורפים" מבשלת הבירה הישראלית ביר בזאר, ומסעדה-בית קפה בשם Wild Bread. מפעל הצורפים שרידים מהכפר דאניאל שעל שטחו הוקם כפר דניאל מבנה מהכפר דאניאל המשמש היום כארכיון ובית זיכרון כל מקום ואתר, משרד הביטחון – ההוצאה לאור והוצאת כרטא, 1978. עמוד 243. זאב וילנאי, אנציקלופדיה אריאל לידיעת הארץ, עם עובד - תרבות וחינוך 1986. עמוד 3725. מיכאל יעקובסון: סקירה על שרידי הכפר הערבי דאניאל בין בתי כפר דניאל, באתר 'חלון אחורי' 20 בנובמבר 2014 מדיה וקבצים בנושא כפר דניאל בוויקישיתוף אתר האינטרנט הרשמי של כפר דניאל דוד ספרא, בית חבר בשפלת לוד, דבר, 25 ביוני 1954 חפירת הצלה בכפר דניאל פארק הקופים בכניסה לכפר דניאל כפר דניאל באתר המועצה האזורית חבל מודיעין אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 נדחתה העתירה נגד הפרטת המושב השיתופי כפר דניאל, באתר גלובס, 25 במאי 1997 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
דאטאוזאורוס

דאטאוזאורוס (שם מדעי: Datousaurus; מילולית: "לטאה גדולת-ראש", בסינית: "da tou" - "גדול-ראש" עם הסיומת הלטינית "saurus" - "לטאה/זוחל") הוא סוג של דינוזאור זאורופוד, אשר חי במשך היורה התיכון. המאובנים של הדינוזאור התגלו בסצ'ואן, סין ונקראו בידי דונג שימינג וטאנג בשנת 1984. מדינוזאור זה נשארו שרידים חלקיים של 2 שלדים. רק לאחד מהם הייתה גולגולת והייתה בעלת מבנה עמוק וגבוה יחסית, אשר ממנה קיבל הדינוזאור את שמו. הגולגולת של השלד השני לא השתמרה. הדאטאוזאורוס היה דינוזאור גדול באורך 15 מטרים מצוואר ועד זנב, שהיה קרוב לממנצ'יזאורוס, הדינוזאור בעל הצוואר הארוך ביותר. הוא היה ניזון מעלי עצים אליהם הגיע בעזרת צווארו הארוך. ככל הנראה היה זה דינוזאור שנע ביחידות, מאחר שלרוב מוצאים מאובנים של זאורופודים בקבוצות גדולות. במבנהו דמה מעט לשונוזאורוס שנמצא באותו אזור, אך מבנה הגולגולות שלהם ואורך הצוואר היה שונה. עם החוליות הרבות של צווארו היה הדאטאוזאורוס יכול להגיע לעצים רחוקים יותר מהשונוזאורוס ובעזרת השיניים דמויי האתים היה יכול לתלוש בחוזקה ענפים. המבנה השונה שלהם גרם לירידה בתחרות ביניהם ולהתאמה לתזונה מסוגי עלים ועצים אחרים. דינוזאורים נוספים שחיו לצידו הם: הזאורופודים אומייזאורוס ופרוטוגנתוזאורוס, האורניתופוד קסיאוזאורוס, הסטגוזאור הואיאנגוזאורוס והדינוזאור הטורף גסוזאורוס. מדיה וקבצים בנושא דאטאוזאורוס בוויקישיתוף דאטאוזאורוס, באתר GBIF (באנגלית)